

Izlazi prema potrebi Broj 2 Godina LVIII. Karlovac, 30. siječnja 2025.

**GRADONAČELNIK**

**GRADA KARLOVCA str.**

7. PLAN PRIJMA u upravna tijela Grada Karlovca za 2025. godinu 8.

8. ODLUKA o osnivanju Povjerenstva za provođenje sufinanciranja projekta

pristupačnosti osoba s invaliditetom pri višestambenim zgradama na području Grada Karlovca 12.

9. ODLUKA o osnivanju i imenovanju Povjerenstva za zakup javnih površina 12.

10. ZAKLJUČAK o donošenju Godišnjeg programa mjera dezinfekcije, dezinsekcije i

deratizacije kao posebne mjere zaštite pučanstva od zaraznih bolesti

na području grada Karlovca za 2025. godinu 13.

11. RJEŠENJE o imenovanju člana radne skupine ispred Grada Karlovca tijekom izrade

Strateškog plana mjera Gradske toplane d.o.o. za povećanje učinkovitosti

i uvođenje obnovljivih izvora energije u centralni toplinski sustav 14.

**GRADONAČELNIK**

**GRADA KARLOVCA**

**7.**

Na temelju članka 8., 9. i 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), članka 44. i članka 98. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 - potpuni tekst i 10/22), a u vezi s Proračunom Grada Karlovca za 2025. godinu („Glasnik Grada Karlovca“ broj 23A/24), na prijedlog pročelnika upravnih tijela Grada Karlovca te nakon savjetovanja sa Sindikatom državnih i lokalnih službenika i namještenika Republike Hrvatske - Podružnice zaposlenika u upravi Grada Karlovca, gradonačelnik Grada Karlovca, dana 20. siječnja 2025. donosi

**PLAN PRIJMA U SLUŽBU**

**U UPRAVNA TIJELA GRADA KARLOVCA ZA 2025. GODINU**

**Članak 1.**

 Planom prijma u službu u upravna tijela Grada Karlovca za 2025. godinu (u daljnjem tekstu: Plan) utvrđuje se stvarno stanje popunjenosti radnih mjesta u upravnim tijelima Grada Karlovca, potreban broj službenika i namještenika na neodređeno vrijeme i vježbenika odgovarajuće stručne spreme i struke za 2025. godinu.

**Članak 2.**

 Riječi i pojmovi koji imaju rodno značenje korišteni u ovom Planu odnose se jednako na muški i ženski rod, bez obzira jesu li korišteni u muškom ili ženskom rodu.

**Članak 3.**

 Plan se donosi na temelju prikupljenih prijedloga pročelnika upravnih tijela Grada Karlovca, vodeći računa o potrebama upravnih tijela i raspoloživim financijskim sredstvima, te je isti usklađen s Proračunom Grada Karlovca za 2025. godinu.

**Članak 4.**

 (1) U upravnim tijelima Grada Karlovca na dan 1. siječnja 2025. godine zaposleno je 152 službenika i namještenika na neodređeno vrijeme, 1 službenik na određeno vrijeme i 4 vježbenika na određeno vrijeme.

(2) Stvarna popunjenost radnih mjesta po upravnim tijelima Grada Karlovca:

**1. Upravni odjel za poslove gradonačelnika**

za utvrđenih 24 radnih mjesta, potrebno je 24 službenika i 7 namještenika, a zaposleno je 16 službenika, 6 namještenika i 1 vježbenik.

**2. Upravni odjel za proračun i financije**

za utvrđenih 19 radnih mjesta, potrebno je 23 službenika i 0 namještenika, a zaposleno je 18 službenika, 0 namještenika i 1 vježbenik. Zaposlena je i jedna službenica na određeno vrijeme.

**3. Upravni odjel za prostorno uređenje i poslove provedbe dokumenata prostornog uređenja**

za utvrđenih 13 radnih mjesta, potrebno je 18 službenika i 0 namještenika, a zaposleno je 11 službenika, 0 namještenika i 0 vježbenika.

**4. Upravni odjel za gradnju i zaštitu okoliša**

za utvrđenih 11 radnih mjesta, potrebno je 16 službenika i 0 namještenika, a zaposleno je 9 službenika, 0 namještenika i 0 vježbenika.

**5. Upravni odjel za komunalno gospodarstvo, promet i mjesnu samoupravu**

za utvrđenih 28 radnih mjesta, potrebno je 38 službenika i 0 namještenika, a zaposleno je 29 službenika, 0 namještenika i 1 vježbenik.

**6. Upravni odjel za imovinsko pravne poslove i upravljanje imovinom**

za utvrđenih 17 radnih mjesta, potrebno je 19 službenika i 0 namještenika, a zaposleno je 12 službenika, 0 namještenika i 0 vježbenika.

**7. Upravni odjel za gospodarstvo, razvoj grada i fondove EU**

za utvrđena 22 radna mjesta, potrebno je 27 službenika i 0 namještenika, a zaposleno je 15 službenika, 0 namještenika i 1 vježbenik.

**8. Upravni odjel za društvene djelatnosti**

za utvrđenih 16 radnih mjesta, potrebno je 16 službenika i 0 namještenika, a zaposleno je 10 službenika, 0 namještenika i 0 vježbenika.

**9. Služba za unutarnju reviziju**

za utvrđena 3 radna mjesta, potrebno je 3 službenika i 0 namještenika, a zaposlen je 1 službenik, 0 namještenika i 0 vježbenika.

**10. Služba za javnu nabavu**

za utvrđenih 6 radnih mjesta, potrebno je 6 službenika i 0 namještenika, a zaposleno je 5 službenika, 0 namještenika i 0 vježbenika.

**11. Služba za provedbu ITU mehanizma**

za utvrđena 3 radna mjesta, potrebno je 3 službenika i 0 namještenika, a zaposleno je 3 službenika, 0 namještenika i 0 vježbenika.

**12. Služba – vlastiti pogon za obavljanje komunalne djelatnosti**

za utvrđenih 14 radnih mjesta, potrebno je 5 službenika i 18 namještenika, a zaposleno je 4 službenika, 13 namještenika i 0 vježbenika.

**Članak 5.**

 U upravna tijela Grada Karlovca planira se prijam službenika u službu na neodređeno vrijeme u 2025. godini, kako slijedi:

1. **Upravni odjel za poslove gradonačelnika**
	1. **Referent za poslove pisarnice i arhive I** – srednja stručna sprema ekonomske ili upravne struke - 1 izvršitelj

1. **Upravni odjel za proračun i financije**
	1. **Voditelj Odsjeka za naplatu prihoda** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke - 1 izvršitelj
	2. **Viši stručni suradnik za proračunsko računovodstvo II -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke **-** 1 izvršitelj
	3. **Administrativni tajnik** - srednja stručna sprema ekonomske struke – 1 izvršitelj
2. **Upravni odjel za prostorno uređenje i poslove provedbe dokumenata prostornog uređenja**
	1. **Viši savjetnik za prostorno planiranje** – sveučilišni diplomski studij ili sveučilišni integrirani prijediplomski i diplomski studij ili stručni diplomski studij arhitektonske, građevinske ili druge tehničke struke - 2 izvršitelja
	2. **Viši stručni suradnik za provedbu dokumenata prostornog uređenja I** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij arhitektonske, građevinske ili ostale tehničke ili pravne struke – 1 izvršitelj
	3. **Viši stručni suradnik za prostorno planiranje** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij arhitektonske struke - 1 izvršitelj
	4. **Viši referent za vođenje postupaka i rješavanje o nezakonito izgrađenim zgradama** - sveučilišni prijediplomski studij ili stručni prijediplomski studij ili stručni kratki studij arhitektonske, građevinske struke ili ostale tehničke ili društvene struke – 1 izvršitelj
3. **Upravni odjel za gradnju i zaštitu okoliša**
	1. **Viši savjetnik za gradnju i energetsku učinkovitost** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij arhitektonske, građevinske ili ekonomske struke – 1 izvršitelj
	2. **Savjetnik za gradnju I -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske, arhitektonske ili ostale tehničke struke i ekonomske struke - 1 izvršitelj
	3. **Savjetnik za gradnju II –** sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske, arhitektonske ili ostale tehničke struke - 2 izvršitelja
	4. **Savjetnik za pripremu projekata -**  sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, prirodne, ekonomske, pravne struke ili druge društvene ili humanističke struke – 1 izvršitelj
	5. **Viši stručni suradnik za gradnju i energetsku učinkovitost -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske, arhitektonske ili ostale tehničke struke, ekonomske struke ili prirodne struke – 1 izvršitelj
4. **Upravni odjel za komunalno gospodarstvo, promet i mjesnu samoupravu**
	1. **Voditelj odsjeka za mjesnu samoupravu** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne, ekonomske ili društvene struke – 1 izvršitelj
	2. **Viši referent za komunalno gospodarstvo** - sveučilišni prijediplomski studij ili stručni prijediplomski studij ili stručni kratki studij građevinske, tehničke struke ili društvene struke - 1 izvršitelj
	3. **Referent komunalni i prometni redar** - srednja stručna sprema ekonomske, upravne ili tehničke struke – 2 izvršitelja
	4. **Referent za mjesnu samoupravu** - srednja stručna sprema tehničke, ekonomske ili upravne struke - 1 izvršitelj
5. **Upravni odjel za imovinsko pravne poslove i upravljanje imovinom**
	1. **Voditelj Odsjeka za imovinsko pravne poslove -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke – 1 izvršitelj
	2. **Viši stručni suradnik za imovinu -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne ili ekonomske struke – 1 izvršitelj
6. **Upravni odjel za gospodarstvo, razvoj grada i fondove EU**
	1. **Pročelnik -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, ekonomske, pravne struke ili druge društvene ili humanističke struke– 1 izvršitelj
	2. **Voditelj Odsjeka za gospodarstvo i poljoprivredu** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, ekonomske, pravne struke ili druge društvene ili humanističke struke – 1 izvršitelj
	3. **Savjetnik za poljoprivredu i ruralni razvoj** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, ekonomske, agronomske, pravne struke ili druge društvene ili humanističke struke – 1 izvršitelj
	4. **Savjetnik za fondove EU** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, ekonomske, pravne struke ili druge društvene ili humanističke struke – 1 izvršitelj
	5. **Viši stručni suradnik za turizam** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, ekonomske, pravne struke ili druge društvene ili humanističke struke – 1 izvršitelj.
	6. **Referent za informatičke poslove** - srednja stručna sprema tehničke, ekonomske ili druge društvene struke **–** 1 izvršitelj.
7. **Upravni odjel za društvene djelatnosti**
	1. **Voditelj Odsjeka za odgoj, obrazovanje i udruge civilnog društva** - sveučilišni diplomski studij ili sveučilišni integrirani prijediplomski studij ili stručni diplomski studij društvene ili humanističke struke – 1 izvršitelj
	2. **Viši savjetnik za socijalnu skrb** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij društvene ili humanističke - 1 izvršitelj
	3. **Savjetnik za kulturu i kulturnu baštinu** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij društvene, humanističke, građevinske ili arhitektonske struke – 1 izvršitelj
8. **Služba za unutarnju reviziju**
	1. **Unutarnji revizor -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske ili pravne struke – 1 izvršitelj
9. **Služba za javnu nabavu**

U 2025. godini ne planira se prijam službenika.

1. **Služba za provedbu ITU mehanizma**

Sva radna mjesta su popunjena.

1. **Služba – vlastiti pogon za obavljanje komunalne djelatnosti**

U 2025. godini ne planira se prijam službenika.

**Članak 6.**

 U upravna tijela Grada Karlovca planira se prijam namještenika u službu na neodređeno vrijeme u 2025. godini, kako slijedi:

1. **Upravni odjel za poslove gradonačelnika**
	1. **Spremačica –** niža stručna sprema ili osnovna škola– 1 izvršitelj
2. **Služba – vlastiti pogon za obavljanje komunalne djelatnosti**
	1. **Kontrolor –** srednja stručna sprema ekonomskog ili tehničkog smjera - 2 izvršitelja
	2. **Kontrolor naplatničar** – niža stručna sprema ili osnovna škola- 2 izvršitelja

**Članak 7.**

U upravna tijela Grada Karlovca u 2025. godini planira se prijam vježbenika u službu na određeno vrijeme u trajanju vježbeničkog staža, kako slijedi:

1. **Upravni odjel za poslove gradonačelnika**
	1. **viši stručni suradnik za protokol i odnose s javnošću -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske, pravne, novinarske struke ili politologije – 1 izvršitelj.
2. **Upravni odjel za proračun i financije**

U 2025. godini ne planira se prijam vježbenika.

1. **Upravni odjel za prostorno uređenje i poslove provedbe dokumenata prostornog uređenja**
	1. **Viši stručni suradnik za prostorno planiranje -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij arhitektonske struke - 1 izvršitelj
	2. **Viši stručni suradnik za provedbu dokumenata prostornog uređenja II -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij arhitektonske struke ili građevinske struke, ostale tehničke ili pravne struke - 1 izvršitelj
	3. **Viši referent za vođenje postupaka i rješavanje o nezakonito izgrađenim zgradama** - sveučilišni prijediplomski studij ili stručni prijediplomski studij ili stručni kratki studij arhitektonske, građevinske struke ili ostale tehničke ili društvene struke - 1 izvršitelj
2. **Upravni odjel za gradnju i zaštitu okoliša**
	1. **Viši stručni suradnik za gradnju** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske, arhitektonske, biotehničke, prirodne ili ekonomske struke – 1 izvršitelj
3. **Upravni odjel za komunalno gospodarstvo, promet i mjesnu samoupravu**
	1. **Viši stručni suradnik za GIS i promet** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij prometne ili tehničke struke – 1 izvršitelj
4. **Upravni odjel za imovinsko pravne poslove i upravljanje imovinom**
	1. **viši referent za najam gradskih stanova -** sveučilišni prijediplomski studij ili stručni prijediplomski studij ili stručni kratki studij pravne ili ekonomske struke – 1 izvršitelj
5. **Upravni odjel za gospodarstvo, razvoj grada i fondove EU**

U 2025. godini ne planira se prijam vježbenika.

1. **Upravni odjel za društvene djelatnosti**
	1. **Viši stručni suradnik za socijalnu skrb -**  sveučilišni diplomski studij ili sveučilišni integrirani prijediplomski i diplomski studij ili stručni diplomski studij socijalne ili ekonomske struke – 1 izvršitelj
	2. **Viši stručni suradnik za odgoj, obrazovanje i udruge civilnog društva -** sveučilišni diplomski studij ili sveučilišni integrirani prijediplomski studij i diplomski studij ili stručni diplomski studij društvene ili humanističke struke – 1 izvršitelj
	3. **Viši stručni suradnik za kulturu i kulturnu baštinu -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske, arhitektonske, društvene ili humanističke struke – 1 izvršitelj

**9. Služba za unutarnju reviziju**

U 2025. godini ne planira se prijam vježbenika.

1. **Služba za javnu nabavu**
	1. **viši stručni suradnik za javnu nabavu II -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne, ekonomske ili druge društvene ili tehničke struke – 1 izvršitelj.

**11. Služba za provedbu ITU mehanizma**

U 2025. godini ne planira se prijam vježbenika.

**12.** **Služba – vlastiti pogon za obavljanje komunalne djelatnosti**

U 2025. godini ne planira se prijam vježbenika.

**Članak 8.**

Grad Karlovac popunjava radna mjesta prema ovom Planu, sukladno Zakonu o službenicima i namještenicima u lokanoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18 i 112/19), Pravilniku o unutarnjem redu upravnih tijela Grada Karlovca („Glasnik Grada Karlovca“ 1/24) i financijskim sredstvima osiguranim Proračunom Grada Karlovca za 2025. godinu, osim u slučaju potrebe prijma u službu na određeno vrijeme i popune radnog mjesta koje je ostalo upražnjeno nakon donošenja ovog Plana.

**Članak 9.**

 Plan prijma u službu u upravna tijela Grada Karlovca za 2025. godinu stupa na snagu danom donošenja, a objavit će se u „Glasniku Grada Karlovca“.

GRADONAČELNIK

KLASA: 024-02/25-01/06

URBROJ: 2133-1-03-01/04-25-3

Karlovac, 20. siječanj 2025.

 GRADONAČELNIK

 Damir Mandić, dipl.teol., v.r.

**8.**

Na temelju članka 39. Programa subvencija troškova stanovanja i drugih prava iz socijalne skrbi za 2025. godinu („Glasnik Grada Karlovca“ broj 23A/24) te članka 44. i 98. Statuta Grada Karlovca („Glasnik Grada Karlovca“ broj 9/21 – potpuni tekst, 10/22) Gradonačelnik Grada Karlovca donio je dana 15. siječnja 2025. godine

ODLUKU

o osnivanju Povjerenstva za provođenje sufinanciranja projekta pristupačnosti osoba s invaliditetom pri višestambenim zgradama na području Grada Karlovca

**I.**

U Povjerenstvo za provođenje sufinanciranja projekta pristupačnosti osoba s invaliditetom pri višestambenim zgradama na području Grada Karlovca imenuju se:

1. Draženka Sila-Ljubenko, UO za društvene djelatnosti, za predsjednicu
2. Marina Stoičić, UO za društvene djelatnosti, za zamjenicu predsjednice
3. Vladimir Vinski, UO za komunalno gospodarstvo, promet i mjesnu samoupravu, za člana
4. Barbara Trupković Milinović, UO za gradnju i zaštitu okoliša, za člana
5. Kristina Uđbinac, UO za proračun i financije, za člana
6. Gordana Jurčević, Udruga osoba s invaliditetom Karlovačke županije, za člana
7. Vesna Ribar, UO za prostorno uređenje i poslove provedbe dokumenata prostornog uređenja, za člana.

**II.**

Povjerenstvo iz točke I. ove Odluke ima zadatak izraditi Pravilnik o načinu, uvjetima i kriterijima sufinanciranja projekta pristupačnosti osoba s invaliditetom pri višestambenim zgradama, podnijeti gradonačelniku prijedlog za raspisivanje Javnog poziva, pregledati i ocijeniti pristigle prijave na Javni poziv, utvrditi prijedlog Odluke o dodjeli sredstava za sufinanciranje te razmotriti pristigle prigovore prijavitelja.

**III.**

Administrativno-tehničke poslove za Povjerenstvo obavljati će Valentina Ribar, mag.iur., pri Upravnom odjelu za društvene djelatnosti.

**IV.**

Troškovi rada Povjerenstva financiraju se iz proračuna Grada Karlovca.

**V.**

Ova Odluka stupa na snagu danom donošenja, a objaviti će se u Glasniku Grada Karlovca.

GRADONAČELNIK

KLASA: 024-01/25-01/05

URBROJ: 2133-1-10/02-25-1

Karlovac, 15. siječnja 2025. godine

 GRADONAČELNIK

 Damir Mandić, dipl.teol., v.r.

**9.**

Na temelju članka 44. i 98. Statuta Grada Karlovca („Glasnik Grada Karlovca“, broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 - potpuni tekst i 10/22.) Gradonačelnik Grada Karlovca donio je 28.siječnja 2025. godine

**O D L U K U**

 **o osnivanju i imenovanju Povjerenstva za zakup javnih površina**

**Članak 1.**

Ovom Odlukom osniva se i imenuje Povjerenstvo za zakup javnih površina u vlasništvu Grada Karlovca, kao radno tijelo gradonačelnika.

**Članak 2.**

U Povjerenstvo iz članka 1. ove Odluke imenuju se:

1. Snježana Cindrić – predsjednica Povjerenstva

2. Daria Trivanović – zamjenica predsjednice

3. Kristina Uđbinac – član

4. Stjepan Mrežar – član

5. Marino Ivasić – član

6. Martina Cindrić – član

7. Željko Pakšec – član

**Članak 3.**

Za tajnicu Povjerenstva imenuje se Valentina Grubešić.

**Članak 4.**

Nadležnost i zadaci Povjerenstva iz članka 1. ove Odluke su:

 - predlaže uvjete i lokacije za objavu javnog natječaja

 - provodi javni natječaj za zakup javnih površina i neizgrađenog građevinskog

 zemljišta

 - predlaže gradonačelniku donošenje odluke o davanju u zakup javnih površina

 - obavlja i druge poslove u vezi s davanjem u zakup javnih površina

**Članak 5.**

Stupanjem na snagu ove Odluke prestaje važiti Odluka o osnivanju i imenovanju povjerenstva za zakup javnih površina („Glasnik Grada Karlovca“ br. 4/24).

**Članak 6.**

Ova Odluka stupa na snagu danom donošenja i objaviti će se u Glasniku Grada Karlovca.

GRADONAČELNIK

KLASA: 024-02/25-01/09

URBROJ: 2133-1-03/02-25-1

Karlovac, 28. siječnja 2025. godine

 GRADONAČELNIK

 Damir Mandić, dipl.teol., v.r.

**10.**

Temeljem članka 5. stavaka 2. i 3. Zakona o zaštiti pučanstva od zaraznih bolesti (“Narodne novine” br. 79/07, 113/08, 43/09, 130/17, 114/18, 47/20, 134/20 i 143/21) i članaka 44. i 98. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15- potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22) Gradonačelnik Karlovca donosi:

Z A K LJ U Č A K

o donošenju Godišnjeg programa mjera dezinfekcije, dezinsekcije i deratizacije kao posebne mjere zaštite pučanstva od zaraznih bolesti na području grada Karlovca za 2025. godinu

I

Donosi se Godišnji program mjera dezinfekcije, dezinsekcije i deratizacije kao posebne mjere zaštite pučanstva od zaraznih bolesti na području grada Karlovca za 2025. godinu u istovjetnom tekstu kako je to utvrđeno prijedlogom Zavoda za javno zdravstvo Karlovačke županije.

II

Tekst Programa iz točke I kao sastavni dio ovog Zaključka odlaže se uz izvornik i objavit će se na internetskim stranicama Grada Karlovca, www.karlovac.hr.

III

Ovaj Zaključak objavit će se u Glasniku Grada Karlovca.

GRADONAČELNIK

KLASA: 543-01/25-01/01

URBROJ: 2133/-1-06/03-25-2

Karlovac, 13. siječnja 2025.

 GRADONAČELNIK

 Damir Mandić, dipl.teol., v.r.

**11.**

Na temelju članka 44. i 98. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 - potpuni tekst i 10/22), Gradonačelnik Grada Karlovca dana 15. siječnja 2025. godine donosi

**R J E Š E NJ E**

o imenovanju člana radne skupine ispred Grada Karlovca tijekom izrade Strateškog plana mjera Gradske toplane d.o.o. za povećanje učinkovitosti i uvođenje obnovljivih izvora energije u centralni toplinski sustav

**I.**

Za člana radne skupine ispred Grada Karlovca tijekom izrade Strateškog plana mjera Gradske toplane d.o.o. za povećanje učinkovitosti i uvođenje obnovljivih izvora energije u centralni toplinski sustav imenuje se:

* **dr. sc. Viktor Šegrt, dipl. ing. šum.**, viši savjetnik za strategije i razvojne dokumente u Upravnom odjelu za gospodarstvo, razvoj grada i fondove EU.

**II.**

Zadaća imenovanoga iz točke I Rješenja je

* sudjelovati u radu radne skupine za izradu Strateškog plana mjera i
* biti koordinator između Grada Karlovca i Gradske toplane d.o.o..

**III.**

Ovo Rješenje stupa na snagu danom donošenja i bit će objavljeno u Glasniku Grada Karlovca.

GRADONAČELNIK

KLASA: 024-01/25-01/07

URBROJ: 2133-01-03/06-25-2

Karlovac, 15. siječnja 2025. godine

 GRADONAČELNIK

 Damir Mandić, dipl.teol., v.r.

GLASNIK GRADA KARLOVCA - službeni list Grada Karlovca

Glavni i odgovorni urednik: Vlatko Kovačić, mag. iur., viši savjetnik za pravne poslove i poslove gradonačelnika, Banjavčićeva 9, Karlovac; tel. 047/628-105

Tehnička priprema: Upravni odjel za poslove gradonačelnika